Lothar se kristal – jy ken mos die verhaal van Daniël en Susanna? – Abrie dink hardop
Lothar se kristal – jy ken mos die verhaal van Daniël en Susanna?
12 Aug 2017 28 Mei 2018 • Abrie Joubert
For my English enabled friends, this is a post about a piece of art known as the Lothar or Susanna Crystal which diameter is only 11cm made of rock crystal. There are descriptions in English in the last photo and was a gift of King Lothar king of Lotharingia, to his wife using the story of Daniel and Susanna from Biblical times as background. Made about 855 to 869 AD. It is part of a 100 objects used by the British Museum and the BBC to tell: The history of the World in 100 objects.
Daniël en die verhale wat met Daniel geassosieer word is nogal bekend. Op die laerskool het ons sy 3 vriende se name probeer onthou met Saalsak(Sadrag) Meelsak/(Mesag) en Appel-een-oog (Abednego) Wat my ook herinner aan hoërskool Aardrykskunde. Dit was in standerd 6 of 7 toe ons omtrent al die lande en hulle hoofstede moes ken. Juffrou Short (sy was kort met nog korter hare en een van 'n identiese tweeling wat albei by Goudrif skool gegee het) het ook haar voorstelle gehad hoe om sekere stede te onthou. Wat Ierland se hoofstad aanbetref het sy in die rigting van die seuns gekyk en gevra watter politoer mens op 'n rugbybal smeer (nog die ou leer balle). Wel die Dubbin het toe Dublin geword. Met Finland het sy 'n storie vertel van 'n seun wat 'n kattekwaad spesialis was (nee nie my lewensverhaal nie) totdat sy onderwyser uitgeroep het: Hel seuntjie jy is stout (Helsinki).
Behalwe Daniël se 3 vriende in die vurige oond, was Daniël in die leeukuil en was hy 'n droomuitlegger (wat soos die ander droomuitlegger Josef hom baie gehelp het en opgang in in die regering te maak) en dan die laaste paar hoofstukke oor die visioene. Ek lees luister op die oomblik na die audio-boek "History of the World in 100 objects" Dit was 'n BBC radioprogram waarin 100 voorwerpe uit die Britse museum van regoor die wêreld geneem word en die wêreld se geskiedenis na aanleiding daarvan vertel word. Vir my is dit geweldig interessant en dalk kan ek in die toekoms weer daaruit aanhaal. Dit was dus vir my verassend toe hulle uit die Bybel na die vir my onbekende verhaal aanhaal oor Daniël en Susanna waar sy valslik beskuldig word van ontrouheid teenoor haar man en Daniël haar red (sien fotos hieronder).
Koning Lothar het 'n land regeer tussen die hedendaagse Frankryk en Duitsland. Sy vrou was onvrugbaar en hy, 'n Rooms Katoliek, moes planne beraam om van sy vrou te skei anders sou daar geen opvolger vir hom wees en sou sy kongingshuis beëindig word. Twee van sy beamptes het onder dwang 'n erkenning uit haar gekry dat sy omgang met haar broer gehad wat 'n toelaatbare rede sou wees om haar te skei. Die pous self het dit egter ondersoek en sy is onskuldig verklaar.Koning Lothar het 'n kristal uit een van die hardste stowwe wat daar is laat maak naamlik Rock crystal ((kwartsiet). Die deursit daarvan is 11 cm – kleiner as die foto hieronder.
Dit vertel die verhaal van Daniël en Susanna met beskrywings in Latyn – 'n properse comic book (grafiese novelle). Die kunstenaar moes absoluut 'n kenner van sy metodiek gewees het om selfs die voue in die klere so uit te boots. In die verhaal van Susanna wil 2 "Elders" seks met Susanna hê. Hulle dreig haar dat as sy weier hulle haar gaan beskuldig dat sy seks met 'n jong man gehad het onder 'n boom in die tuin en sy dan tot dood veroordeel sal word. Sy weier en kies om nie teenoor God te sondig en word weggelei om gestening te word. Daniël gryp egter in en vra die "elders" onafhanklik onder watter boom dit gebeur het. Toe hulle verskillende antwoorde gee word hulle egter gestenig.Onder die fotos gee 'n vertaling van die die Latyn in Afrikaans (nou goed dan vertaling van die Engels wat reeds gedoen is!).
All photos by Geneva Kornbluth
Sussana en die ouderlinge in die tuin
Ouderlinge gee opdrag dat sy gaan haal word
Ouderlinge beskuldig Susanna
Susanna word weggelei. Daniël onderbreek hulle
Daniël ondervra die eerste ouderling
Daniël beskuldig die tweede ouderling
Die ouderlinge word tereggestel
Koning Lothar verklaar Susanna onskuldig
In die laaste maar ook die sentrale uitbeelding word verwys na koning Lothar (LOTHAR IVS REX). In hierdie uitbeelding verklaar hy Susanna onskuldig en daarmee verklaar hy eintlik sy vrou onskuldig van die valse beskuldiging teen haar. Dit is dus 'n baie goed deurdenkte kunswerk.
En vir die wat moontlik wonder soos ek waarom jy dit nie vantevore gehoor het nie? Daar is wel 'n Susan in Daniël – die vestingstad Susan (Daniël 8:2). -maar nie 'n Susanna nie. Maar waar kom die Britse museum dan daaraan? En toe val dit my en 'n kollega omtrent gelyk by (die kollega was eerste) dat die verhaal apokrief moet wees. Hieronder is 'n skakel na 'n Roomse Katolieke vertaling van die Bybel wat die apokriewe boeke bevat en in hierdie geval hierdie verhaal insluit as die laaste hoofstuk in Daniël. Die 2de skakel is 'n bespreking of die verhaal outentiek is – dit is onwaarskynlik aangesien die verhaal byvoorbeeld in Grieks geskryf is en die res van Daniël in Hebreeus en Aramees. Die protesantse kerke se siening oor apokriewe boeke is dat mens dit wel kan gebruik vir lewensinsig, maar dat teologie nie daaruit afgelei kan word nie.
Posted in Boeke, Geestelik, Intellektuele beuselagtighedeTagged Daniel 13, Daniel Susanna, Grappe oor Pluto, Kwartsiet, Lothar kristal, planeteBookmark the permalink.
30 thoughts on "Lothar se kristal – jy ken mos die verhaal van Daniël en Susanna?"
12 Aug 2017 om 6:25 nm
Dit was nou interessant en ek het ook gewonder waar op aarde die storie vandaan kom, want ek het dit nooit in die Bybel teëgekom nie.
12 Aug 2017 om 6:28 nm
Jip einste hier en op die program het hulle selfs 'n regskenner gehad wat oor die brilliant Daniel gepraat het en ek was discombobulated!
12 Aug 2017 om 6:31 nm
Ek dink mense het meer common sense gehad daardie dae, juis omdat hulle so naby aan die aarde en hulle gemeenskappe geleef het.
12 Aug 2017 om 6:47 nm
Baie interessante storie en 'n fantastiese kunswerk,Abrie.Danki,mens leer elke dag iets nuuts by die bloggers!
12 Aug 2017 om 6:58 nm
Dankie. Jy is reg ons leer bymekaar. Van al die voorwerpe waaroor hulle gepraat het het hierdie een vir my uitgestaan.
12 Aug 2017 om 9:24 nm
Baie interessant en uitstekende kunstenaar
12 Aug 2017 om 10:07 nm
Dankie so iets het seker maande geneem
12 Aug 2017 om 9:33 nm
Dankie vir die deel. Dit was nou onverwags en ń baie interessante stuk, dankie.
12 Aug 2017 om 10:09 nm
Baoe dankie dit was vir my nogsl verrassend om te besef hulle praat van apokriewe boek
13 Aug 2017 om 12:35 vm
Dit was nou waarlik interessant.
13 Aug 2017 om 9:04 nm
Baie dankie vir my ook aar een van die interessante verhale in die 20 CD audio boek
13 Aug 2017 om 1:07 vm
Abrie, ek het so pas Daniël gelees in die Leefstyl Bybel vir Vroue. Die verhaal word as aantekening daarin genoem en ook haar dapperheid en dat sy sterk gestasn het en haar op God beroep het.
13 Aug 2017 om 9:06 nm
Hier si die omskrywing van waar sy teen hulle voorstel besluit:
22 Susanna sighed deeply, and said, "I am hemmed in on every side. For if I do this thing, it is death for me; and if I do not, I shall not escape your hands. 23 I choose not to do it and to fall into your hands, rather than to sin in the sight of the Lord."24 Then Susanna cried out with a loud voice, and the two elders shouted against her.
13 Aug 2017 om 9:32 nm
13 Aug 2017 om 9:47 nm
Solank jy ne besluit om alles in jou nuwe kookboek in te sit sodat grieselrige ou mand eerder hulle aandag by kos bepaal!
13 Aug 2017 om 9:52 nm
Man, ek het nou so 'n lekker aarbeitert aan die oefen, maar helaas, hy is te laat vir Toortsie 2. 😱
13 Aug 2017 om 9:57 nm
Koerier maar hier na my toe
13 Aug 2017 om 10:00 nm
'n tert? 😁
13 Aug 2017 om 10:04 nm
13 Aug 2017 om 7:40 nm
Dis nou baie interesant. Ek wou nog altyd graag die apokriewe boeke lees!
13 Aug 2017 om 9:08 nm
Hier is die gedeel te uit "Daniel 13" waar st teen hulle voorstel besluit
Jitte Abrie, hierdie was nou ń baie interessante skrywe van jou. So leer ons elke dag iets nuuts.
13 Aug 2017 om 9:07 nm
Baie dankie Una bly die bloggers vind dit ook so interessant soos ek dit gevind het
13 Aug 2017 om 9:09 nm
Hier is die gedeel te uit "Daniel 13" waar sy teen hulle voorstel besluit
14 Aug 2017 om 12:54 nm
Abrie, dankie, dit was nou interessant. Ek het lekker gelag vir die tert storie.(-:
14 Aug 2017 om 5:20 nm
O wee ja en hier probeer ek die aandag weglei van die manne – 'n resepteboek gaan nooit weer dieselfde wees nie.
15 Aug 2017 om 10:32 vm
My Afrikaans is so rusty back from those Matric years but I got so excited as i was in London -2011 when the British Museum launched this 100 objects project and I visited the museum. Even held that ancient Olduvai hand axe! The Susanna Crystal is so beautifully made but hallelujah the relevance to 'the rule of law' and the protection of the innocent all ascribed in a beautiful artwork just 11cm in diameter! Nice one Abrie!
15 Aug 2017 om 11:30 vm
That's it I don't like you – you were there😣😁 It would be smazing for me to see it especially since I have listened to it.Thanks for visiting and getting an Afrikaans lessen 😀
24 Aug 2017 om 2:16 nm
Die kunswerk is pragtig…. die verhaal ook… maar verskoon my as ek nou nie weet of dit waar of onwaar is nie. Daniël en Susanna….. hmmmm, sou dit waar wees was hy net so slim soos Salomo wat gesê het sny die baba middeldeur. Nie?
25 Aug 2017 om 9:47 vm
Inderdaad, maar soos ek genoem het dit is onwaarskynlik dat dit waar is en is in elg geval nie in die Bybel self nie